Марыя Хлябовіч на працягу амаль трох дзясяткаў гадоў бярэ непасрэдны ўдзел у вытворчасці камплектуючых для галоўнага канвеера Мінскага маторнага завода. Увіхаецца каля прэса, хоць нагадвае ён сабою далёка не спартыўны трэнажор. За змену прыходзіцца выконваць тры-чатыры абсалютна розныя аперацыі, а ўвогуле за столькі гадоў працоўнай дзейнасці асвоіла ў прэсава-гальванічным цэху шырокую наменклатуру дэталяў.